Tragerea la sorţi a programului play-off-ului şi play-out-ului din Liga 2 Casa Pariurilor a avut loc, marţi, la Casa Fotbalului, potrivit news.ro.
Primele 6 clasate la finalul sezonului regular îşi vor disputa locurile de promovare într-un play-off. Partidele se vor juca tur-retur, rezultând astfel încă 10 meciuri pentru fiecare formaţie.
La finalul play-off-ului, două echipe vor promova direct în Liga 1, în timp ce alte două vor disputa un meci de baraj cu locurile 8 şi 7 din play-out-ul Ligii 1.
Programul primei etape de play-off este următorul:
Unirea Slobozia – CS Mioveni
AFK Csikszereda – CSC 1599 Şelimbăr
Corvinul Hunedoara – Gloria Buzău.
Echipele din play-out-ul ediţiei 2023-2024 a Ligii 2 vor fi împărţite în două grupe a câte şapte echipe, în funcţie de locul ocupat la finalul sezonului regular.
În cadrul play-out-ului, în fiecare grupă se va disputa un singur joc între participante, rezultând astfel şase meciuri pentru fiecare formaţie. La finalul play-out-ului, vor retrograda locurile 6 şi 7. În acest sezon nu va mai exista meciul de baraj dintre ocupantele locurilor 5 din cele două grupe pentru a se stabili a cincea echipă retrogradată deoarece, în urma deciziei CEx din 13 iulie 2023, numărul de echipe va creşte de la 20 la 22 din sezonul următor, astfel încât doar patru formaţii vor retrograda din Liga 2 în Liga 3 la finalul sezonului 2023-2024.
Programul primei etape din grupa A de play-out
Ceahlăul Piatra Neamţ – Metaloglobus Bucureşti
CSM Alexandria – CSC Dumbrăviţa
CSM Reşiţa – FC Unirea Dej
CFC Argeş stă.
Programul primei etape din grupa B de play-out
CS Tunari – Chindia Târgovişte
Concordia Chiajna – Progresul Spartac
Viitorul Pandurii – CSA Steaua
CSM Slatina stă